महाभारतम्-10-सौप्तिकपर्व-014
अर्जुनेन कृष्णाज्ञया द्रौण्यस्त्रप्रत्यस्त्रप्रयोगः।। 1 ।।		<table>				
<td>

	वैशम्पायन उवाच।	<td>	10-14-1x	
				
<td>

	इङ्गितेनैव दाशार्हस्तस्याभिप्रायमादितः।द्रौणेर्बुद्धा महाबाहुरर्जुनं प्रत्यभाषत।।	<td>	10-14-1a10-14-1b	
				
<td>

	अर्जुनार्जुन यद्दिव्यमस्त्रं ते हृदि वर्तते।द्रोणोपदिष्टं तस्यायं कालः सम्प्रति पाण्डव।।	<td>	10-14-2a10-14-2b	
				
<td>

	भ्रातॄणामात्मनश्चैव परित्राणाय भारत।विसृजैतत्त्वमप्याजावस्त्रमस्त्रनिवारणम्।।	<td>	10-14-3a10-14-3b	
				
<td>

	केशवेनैवमुक्तोऽथ पाण्डवः परवीरहा।अवातरद्रथात्तूर्णं प्रगृह्य सशरं धनुः।।	<td>	10-14-4a10-14-4b	
				
<td>

	पूर्वमाचार्यपुत्राय ततोऽनन्तरमात्मने।भ्रातृभ्यश्चैव सर्वेभ्यः स्वस्तीत्युक्त्वा परन्तपः।।	<td>	10-14-5a10-14-5b	
				
<td>

	देवताभ्यो नमस्कृत्य गुरुभ्यश्चैव सर्वशः।उत्ससर्ज शिवं ध्यायन्नस्त्रमस्त्रेण शाम्यताम्।।	<td>	10-14-6a10-14-6b	
				
<td>

	ततस्तदस्‌रं सहसा सृष्टं गाण्डीवधन्वना।प्रजज्वाल महार्चिष्मद्युगान्तानलसन्निभम्।।	<td>	10-14-7a10-14-7b	
				
<td>

	तथैव द्रोणपुत्रस्य तदस्त्रं तिग्मतेजसः।प्रजज्वाल महाज्वालं तेजोमण्डलसंवृतम्।।	<td>	10-14-8a10-14-8b	
				
<td>

	निर्घाता बहवश्चासन्पेतुरुल्काः सहस्रशः।महद्भयं च भूतानां सर्वेषां समजायत।।	<td>	10-14-9a10-14-9b	
				
<td>

	सशब्दमभवद्व्योम ज्वालामालाकुलं भृशम्।चचाल च मही कृत्स्ना सपर्वतवनद्रुमा।।	<td>	10-14-10a10-14-10b	
				
<td>

	तावस्त्रतेजसा लोकांस्त्रासयन्तौ ततः स्थितौ।महर्षी सहितौ तत्र दर्शयामासतुस्तदा।।	<td>	10-14-11a10-14-11b	
				
<td>

	नारदः सर्वधर्मात्मा भरतानां पितामहः।उभौ शमयितुं वीरौ भारद्वाजधनञ्जयौ।।	<td>	10-14-12a10-14-12b	
				
<td>

	तौ मुनी सर्वधर्मज्ञौ सर्वभूतहितैपिणौ।दीप्तयोरस्‌रयोर्मध्ये स्थितौ परमतेजसौ।।	<td>	10-14-13a10-14-13b	
				
<td>

	तदन्तरमनाधृष्यावुपगम्य यशस्विनौ।आस्तामृषिवरौ तत्र ज्वलिताविव पावकौ।।	<td>	10-14-14a10-14-14b	
				
<td>

	प्राणभृद्भिरनाधृष्यौ देवदानवसम्मतौ।अस्त्रतेजः शमयितुं लोकानां हितकाम्यया।।	<td>	10-14-15a10-14-15b	
<td>

	ऋषी ऊचतुः।	<td>	10-14-16x	
				
				
<td>

	महास्त्रविदुषः पूर्वे येऽप्यतीता महारथाः।नैतदस्‌रं मनुष्येषु तैः प्रयुक्तं कथञ्चन।किमिदं साहसं वीरौ कृतवन्तौ महात्ययम्।।	<td>	10-14-16a10-14-16b10-14-16c	
<td>

	।। इति श्रीमन्महाभारते सौप्तिकपर्वणि ऐषीकपर्वमि चतुर्दशोऽध्यायः।। 14 ।।	<td>		

महाभारतम्/सौप्तिकपर्व